stanford-oval/wikipedia huggingface dataset:
Collège de France

Collège de Francen sisäpiha.
Collège de France on Pariisissa sijaitseva korkeampi tutkimuslaitos (Grand établissement). Se antaa myös opetusta, mutta vain professoreille ja tutkijoille.
Collège de Francen perusti 1530 Frans I Guillaume Budén kehotuksesta. Humanismin innoittamana sen oli tarkoitus olla Sorbonnen vaihtoehto ja keskittyä sellaisiin opinaloihin kuin heprean ja kreikan kielet ja matematiikka. Alkujaan sen nimi oli Collège Royal, sittemmin Collège des Trois Langues (latinaksi: Collegium Trilingue), Collège National, Collège Impérial, ja nimen Collège de France se sai 1870. Se sijaitsee Pariisin viidennessä arrondissementissa.
Collège de Francessa on ainutlaatuista, että se on avoin kaikille, tosin ei korkeampien kurssien osalta. Sen tavoitteena on opettaa tiedettä todellisuudessa, ja siksi tutkijat ovat nykyajan vaikutusvaltaisimpia henkilöitä omalla alallaan. Vaikka oppilaitoksen motto on Docet Omnia (”opeta kaikkea”), on Maurice Merleau-Pontyin lause ”Non pas des vérités acquises, c’est l’idée d’une recherche libre” (’ei valmiita totuuksia, vaan vapaata tutkimusta’) kaiverrettu koulun sisäänkäyntiin kultakirjaimin.
Collège de Francessa ei voi suorittaa tutkintoja, mutta siellä on tutkimuslaboratorioita ja yksi Euroopan parhaista tutkimuskirjastoista, jossa on harvinaisia kirjoja eri alojen osastoissa, kuten historia, yhteiskuntatieteet, humanistiset tieteet, kemia ja fysiikka.
Opettajakunta

Nykyiset professorit:
Ian Hacking
Aiempia professoreita:
Raymond Aron
Jean François Boissonade de Fontarabie
Etienne Baluze
Émile Benveniste
Henri Bergson
Claude Bernard
Marcelin Berthelot
Yves Bonnefoy
Pierre Boulez
Pierre Bourdieu
Fernando Henrique Cardoso
Jean-François Champollion
Georges Cuvier
Marie Henri d'Arbois de Jubainville
Jean Darcet
Arsène d’Arsonval
Pierre-Gilles de Gennes
Émile Deschanel
Lucien Febvre
Oronce Fine
Michel Foucault
Ferdinand André Fouqué
Etienne Fourmont
Jean-Baptiste Gail
Serge Haroche
Eugène Auguste Ernest Havet
Frédéric Joliot-Curie
Stanislas Julien
Sylvestre François Lacroix
René Laënnec
Paul Langevin
René Leriche
Emmanuel Le Roy Ladurie
Claude Lévi-Strauss
Henri Maspéro
Jules Michelet
Jean-Baptiste Morin
Alexis Paulin Paris
Paul Pelliot
François Pétis de la Croix
Guillaume Postel
Edgar Quinet
Henri Victor Regnault
Jean-Pierre Abel-Rémusat
Jean-Pierre Serre
Paul Valéry
Jean-Pierre Vernant
Louis Massignon
Aiheesta muualla

Wikimedia Commonsissa on kuvia tai muita tiedostoja aiheesta .
Collège de France (ranskaksi)
News coverage of March 2006 University Occupation (englanniksi)
Dante’s Peak

| Dante's Peak |
| --- | --- |

Ohjaaja:  Roger Donaldson
Käsikirjoittaja:  Leslie Bohem
Tuottaja:  Gale Anne Hurd
Säveltäjä:  John Frizzell
Kuvaaja:  Andrzej Bartkowiak
Leikkaaja:  Conrad Buff IV
Tuotantosuunnittelija:  Marvin March
Pukusuunnittelija:  Isis Mussenden
Pääosat:   Pierce Brosnan  Linda Hamilton  Charles Hallahan 
Valmistustiedot
Valmistusmaa:  Yhdysvallat
Tuotantoyhtiö:  Universal Studios
Levittäjä:  Universal Studios Netflix
Ensi-ilta:   7. helmikuuta 1997  11. huhtikuuta 1997 (Suomi) 
Kesto:  105 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Dante's Peak on vuonna 1997 ilmestynyt katastrofielokuva, jonka on ohjannut Roger Donaldson, käsikirjoittanut Leslie Bohem ja jonka pääosassa näyttelevät Pierce Brosnan, Linda Hamilton ja Charles Hallahan.
Elokuva kertoo tulivuoritutkijasta, joka saapuu kuvitteelliseen pikkukaupunkiin Dante's Peakiin ja varoittaa kaupunkilaisia pian tulevasta purkauksesta, mutta heikoin menestyksin. Elokuva julkaistiin muutama kuukausi ennen Tulivuori-elokuvaa ja sai lopulta laajempaa menestystä. Elokuvan on mainittu olevan myös tieteellisesti tarkempi kuin Tulivuori.
Näyttelijät

| 0 | 1 | 2 |
| --- | --- | --- |
|  Pierce Brosnan  | … |  tri Harry Dalton   |
|  Linda Hamilton  | … |  Rachel Wando, Dante's Peakin pormestari   |
|  Charles Hallahan  | … |  tri Paul Dreyfus   |
|  Elizabeth Hoffman  | … |  isoäiti Ruth   |
|  Jamie Renée Smith  | … |  Lauren Wando   |
|  Jeremy Foley  | … |  Graham Wando   |
|  Grant Heslov  | … |  Greg   |
|  Kirk Trutner  | … |  Terry   |
|  Arabella Field  | … |  Nancy   |
|  Tzi Ma  | … |  Stan   |
|  Brian Reddy  | … |  Les Worell   |
|  Lee Garlington  | … |  tri Jane Fox   |
|  Bill Bolender  | … |  sheriffi Turner   |
Aiheesta muualla

Dante's Peak (1997) Leffatykki.  16.11.2003. Viitattu 9.12.2018.
Niemenpää, Tero: Dante’s Peak Elokuvateatteri.com.  25.9.2010. Viitattu 9.12.2018.
Dagana

Dagana Bhutanin kartalla.
Dagana on yksi Bhutanin 20 piirikunnasta eli dzongdey.
Daganan piirikunnan pinta-ala on 1 344 neliökilometriä, ja pääkaupunki Dagana. Piirikunnan asukasluku vuoden 2017 väestönlaskennan mukaan on 24 965.
Dagana sijaitsee maan eteläisessä osassa 200–4720 metrin korkeudessa.  Alueen pohjoisosassa vallitsee lauhkea ilmasto, eteläosassa subtooppinen ilmasto. Lähes 80 prosenttia piirikunnasta on metsien peitossa. Omavaraisviljely on tyypillinen elinkeino. Dagan dzong 1500-luvulta on alueen keskeisin nähtävyys.
Dagbanin kieli

| Dagbani> Tiedot |
| --- | --- |
Alue:  Dagbon,  Ghana  Togo
Puhujia:  3 160 000
Kirjaimisto:  latinalainen
Kielitieteellinen luokitus
Kielikunta:  nigeriläis-kongolaiset kielet
Kieliryhmä:  atlantinkongolaiset kielet gurilaiset kielet
ISO 639-3:  dag
 Ohje 
Dagbani on Ghanassa ja Pohjois-Togossa puhuttava gurilainen kieli. Kieltä äidinkielenään puhuvia on arvioitu olevan noin 3 160 000, ja se on pakollinen oppiaine Pohjois-Ghanan Dagbonin kuningaskunnassa. Dagbani on Pohjois-Ghanan laajimmin puhuttu kieli.
Dagbani on läheistä sukua myös Northern Ghanan alueella puhuttavalle mamprulin kielelle ja on sen kanssa keskinäisesti ymmärrettävä. Dagbani muistuttaa myös muita lähialueiden gurilaisia kieliä, kuten Upper West Ghanan dagaarea ja walia ja Upper East Ghanan frafraa.
Curt Hawkins

Curt Hawkins
Brian Myers (s. 20. huhtikuuta 1985) on yhdysvaltalainen showpainija. Hän on työskennellyt mm. World Wrestling Entertainmentissä, jossa hän paini kehänimellä Curt Hawkins. WWE:ssä hän paini pitkään Major Brothers-joukkueessa.
Muita tietoja

Lopetusliike: HeatSeeker (Diving elbow drop)
Pituus: 185 cm
Paino: 100 kg
Cornelis Johannes van Houten

| Cornelis Johannes van Houten> Henkilötiedot |
| --- | --- |
Syntynyt: 18. helmikuuta 1920 Haag, Alankomaat
Kuollut: 24. elokuuta 2002
Koulutus ja ura
Tutkinnot:  Leidenin yliopisto
Väitöstyön ohjaaja:  Jan Hendrik Oort
Tutkimusalue:  Tähtitiede
Cornelis Johannes van Houten (18. helmikuuta 1920 – 24. elokuuta 2002) oli alankomaalainen tähtitieteilijä, joka tunnetaan myös nimellä Kees van Houten. Hänen mukaansa on nimetty vuonna 1937 löydetty asteroidi 1673 van Houten.
Ura

C. J. van Houten työskenteli suurimman osan urastaan Leidenin yliopistossa. Hän löysi tuhansia asteroideja yhdessä Tom Gehrelsin ja vaimonsa Ingrid van Houten-Groeneveldin kanssa vuosien 1960 ja 1977 välillä. He olivat tutkijoina vuonna 1960 Palomar Observatoryn ja Leiden Observatoryn yhteisessä Palomar-Leiden -hankkeessa (PLS), jonka tarkoituksena oli tutkia pikkuplaneettoja.
Julkaisuja

van Houten, C. J.; van Houten-Groeneveld, I.; Herget, P.; Gehrels, T.: The Palomar–Leiden survey of faint minor planets. Astronomy & Astrophysics Supplement Series Vol. 2, No. 5, Lokakuu 1970, s. 339.  Abstraktin verkkoversio. (englanniksi)
van Houten, C. J.; Herget, P.; Marsden, B. G.: The Palomar–Leiden survey of faint minor planets - Conclusion. Icarus, Heinäkuu 1984, nro 59, s. 1–19.  Artikkelin verkkoversio. (pdf) (englanniksi)
Dauphinin rautatieasema

Dauphinin rautatieasema on Dauphinin kaupungissa Manitobassa Kanadassa sijaitseva Canadian National Railwayn rautatieliikennepaikka. Dauphinin kaupungin omistuksessa oleva vuonna 1912 valmistunut asemarakennus luokiteltiin provinssin sadanneksi perintökohteeksi vuonna 1998, ja kansalliseksi perinneasemaksi vuonna 1990.
Asemalla pysähtyvät VIA Railin Winnipegin ja Churchillin välillä liikennöimät Hudson Bay -henkilöjunat. Asemalla ei ole lipunmyyntiä eikä muita palveluja.
Dauphinin rautatieasema avattiin liikenteelle vuonna 1896, kun Lake Manitoba Railway and Canal Companyn rakentama rautatieosuus Gladstonesta Dauphiniin valmistui. Vuonna 1899 yhtiö vaihtoi nimekseen Canadian Northern Railway, ja se fuusioitui Canadian National Railwayn kanssa vuonna 1923.
Aiheesta muualla

Provincial Historic Site Information
Colton Haynes

| Colton Haynes |
| --- | --- |
 Colton Haynes Comic-Con-tapahtumassa vuonna 2012.
Henkilötiedot
Koko nimi:  Colton Lee Haynes
Syntynyt: 13. heinäkuuta 1988 (ikä 36) Andale, Kansas
Ammatti:  näyttelijä, malli
Näyttelijä
Aktiivisena:  2007–
Merkittävät roolit:  Teen Wolf (2011–2012) Arrow (2013–) 
Aiheesta muualla
[- Viralliset kotisivut]
IMDb
Colton Lee Haynes (s. 13. heinäkuuta 1988 Andale, Kansas) on yhdysvaltalainen näyttelijä ja malli. Hänet tunnetaan parhaiten rooleistaan televisiosarjoissa Teen Wolf ja Arrow.
Tausta

Haynes syntyi Andalessa, Kansasissa, mutta on lapsuudessaan asunut eri etelävaltioissa, kuten Arkansasissa ja Texasissa. Haynesin vanhemmat ovat hippejä, ja hänellä on viisi sisarusta.
Ura

Haynes aloitti mallinuransa 15-vuotiaana New Yorkissa. Hän esiintyi muun muassa Abercrombie & Fitchin, J. C. Penneyn ja Ralph Laurenin mainoksissa, sekä useissa lehdissä, kuten Teen Vogue ja Arena.
Haynesilla oli kreditoimaton rooli vuoden 2007 elokuvassa Transformers. Hän esiintyi myös vierailevissa rooleissa tv-sarjoissa kuten C.S.I. Miami ja Melrose Place. Vuonna 2011 Haynes sai Jackson Whittemoren roolin tv-sarjasta Teen Wolf. Hän poistui sarjasta kahden kauden jälkeen vuonna 2012. Samana vuonna Haynes näytteli Roy Harperia, Vihreän Nuolen apuria, tv-sarjassa Arrow. Hänen hahmostaan tehtiin yksi päähenkilöistä toisella kaudella, ja hän lähti sarjasta kolmannen kauden lopussa sopimuksensa päätyttyä.
Vuonna 2018 Haynes palasi vakituiseksi Royn rooliin Arrow’n seitsemännelle kaudelle.
Yksityiselämä

Haynes on kärsinyt ahdistuneisuushäiriöstä lähes koko elämänsä ja on ollut sen takia hoidossakin. Hänen ahdistustilaansa ovat vaikuttaneet muun muassa julkiset spekuloinnit hänen seksuaalisesta suuntautumisestaan. Haynes paljasti lopulta haastattelussa toukokuussa 2016 olevansa homo.
Haynes avioitui julkkisfloristi Jeff Leathamin kanssa lokakuussa 2017.
Haynesin äiti Dana kuoli maksakirroosiin maaliskuussa 2018.
Filmografia

| Vuosi | Nimi | Rooli | Muuta |
| --- | --- | --- | --- |
| 2007 | Transformers | poika kahvilassa | kreditoimaton rooli |
| 2015 | San Andreas | Joby O’Leary |  |
| 2017 | Rough Night | Scotty |  |
| 2018 | Bigger | Jack LaLanne |  |
| Vuosi | Nimi | Rooli | Jaksot |
| --- | --- | --- | --- |
| 2007 | C.S.I. Miami | Brandon Fox | ”Bang, Bang, Your Debt” |
| 2008 | Rahaa ja rakkautta | Alexander | ”All About Friends and Family” |
| 2008 | Pushing Daisies | Ares Kostopolous | ”Frescorts” |
| 2009 | Melrose Place | Jessie Roberts | ”Gower” |
| 2010 | The Gates | Brett Creszki | 13 jaksoa |
| 2010 | Look: The Series | Shane | 11 jaksoa |
| 2011 | The Nine Lives of Chloe King | Kai | ”Dogs of War” |
| 2011–2012, 2017 | Teen Wolf | Jackson Whittemore | 26 jaksoa |
| 2013– | Arrow | Roy Harper / Arsenal | 77 jaksoa |
| 2016 | The Grinder | Luke Grinder | 2 jaksoa |
| 2016 | Scream Queens | Tyler | ”Warts and All”, ”Handidates” |
| 2017 | American Horror Story: Cult | rikosetsivä Jack Samuels | 6 jaksoa |
Aiheesta muualla

Kuvia tai muita tiedostoja aiheesta Colton Haynes Wikimedia Commonsissa
Colton Haynes Internet Movie Databasessa. (englanniksi)
Dauphine (hyppyrimäki)

| Dauphine |
| --- | --- |

Sijainti
Paikkakunta:  Saint-Nizier-du-Moucherotte,  Ranska
Koordinaatit:  45°9′53.5″N, 5°38′3″E
Avattu:  1966
Suljettu:  kyllä
Rakenne
K-piste:  112 metriä
Mäkiennätys:  111,0 metriä  Roger Ruud  (28.2.1981)
Muovitus:  ei
Vauhtimäen pituus:  117,2 m
Vauhtimäen kulma:  35°
Keulan pituus:  6 m
Keulan korkeus:  4 m
Keulan kulma:  9°
Dauphine on hyppyrimäki Saint-Nizier-du-Moucherottessa Ranskassa. Mäessä on järjestetty vuoden 1968 talviolympialaisten suurmäen kilpailut.
Historia

Olympialaisissa mäen K-piste oli 90 metrissä, myöhemmin mäkeä remontoitiin ja K-piste siirrettiin 112 metriin. K112 mäestä on hypätty maailmancupia vuosina 1980-1982. Vuoden 1990 jälkeen mäkeä ei ole kunnossapidetty.
Talviolympialaisissa 1968 suurmäen kilpailun voitti Vladimir Belousov.
Mäkiennätyksen kehittyminen

Mäkiennätyksen 111,0 metriä on hypännyt Roger Ruud.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 1967 |  Bjørn Wirkola | 99,0 m | International Jumpers Week |  |
| 6.2.1968 |  Vladimir Belousov | 101,5 m | Talviolympialaiset 1968 | K90 mäen mäkiennätys |
| 28.2.1981 |  Roger Ruud | 111,0 m | Maailmancup |  |
Doumanaba

| Doumanaba |
| --- | --- |
 Doumanaba
 Koordinaatit: 11°40′9″N, 5°55′50″W 
Valtio:  Mali
Alue:  Sikasson alue
Piiri:  Sikasson piiri
Hallinto:  
 – Hallinnon tyyppi:  maalaiskunta
Väkiluku (2009):  13 900
Infobox OKVirheellinen NIMI-arvo: 
Doumanaba on maalaiskunta ja sen keskuskylä Sikasson alueen Sikasson piirissä Malissa. Se sijaitsee 50 kilometriä Sikassosta luoteeseen. Kunnassa on 13 900 ja kylässä 5 100 asukasta (vuonna 2009).
Doumanaban kunta rajoittuu pohjoisessa Sikasson piirin Sanzanan, idässä Gongasson, etelässä Kapolondougoun ja lännessä Kofanin, Tiankadin ja Mirian kuntiin. Maisemaa leimaavat tasangot ja ylängöt. Ilmasto on sudanilaistyyppinen.
Kuntaan kuuluu kahdeksan kylää. Asukkaat ovat etupäässä senufoja. Lisäksi on fulbeja, bambaroita ja bozoja. Yleisimmät kielet ovat senufo ja bambara. Vallitseva uskonto on islam, mutta kunnassa on myös kristittyjä ja animisteja.
Doumanaban kautta kulkee Gongasson ja Fanan välinen maantie. Seudun pääelinkeinot ovat maanviljely ja karjanhoito. Tärkeimmät viljelykasvit ovat puuvilla, maissi, riisi, hirssi, durra, maapähkinä ja lehmänpapu. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta ja hyödynnetään metsiä.
DJ Orkidea

| DJ Orkidea |
| --- | --- |
 DJ Orkidea soittamassa levyjä elokuussa 2011.
Henkilötiedot
Koko nimi:  Tapio Hakanen
Syntynyt: 6. maaliskuuta 1977 (ikä 47) Helsinki
Kansalaisuus:   Suomi
Ammatti:  DJ, musiikkituottaja
Muusikko
Taiteilijanimi:  DJ Orkidea, Orkidea
Aktiivisena:  1999–
Tyylilajit:  elektroninen
Soittimet:  syntetisaattori
Levy-yhtiöt:  Universal Music Group, AVA
Aiheesta muualla
Kotisivut
  [ Muokkaa Wikidatassa ] [ ohje ]  
DJ Orkidea (oik. Tapio Hakanen, s. 6. maaliskuuta 1977 Helsinki) on suomalainen DJ. Hänet on äänestetty kaksi kertaa Suomen parhaaksi DJ:ksi.
Elämä

Hakanen nimitettiin YleX:n musiikkipäälliköksi 1.8.2016 alkaen, ja hän on viime vuosina vastannut myös Uuden Musiikin Kilpailun äänimaailmasta. Aiemmin hän on työskennellyt Sulakkeen äänisuunnittelijana (2004–2008) ja Nokialla äänisuunnittelutiimin vetäjänä (2008–2016).
Orkidea on tehnyt musiikin kaksiosaiseen televisiosarjaan Skene (2004) ja on mukana myös Hymypojan soundtrackilla kappaleella ”Beautiful (Ambient Mix)” sekä Bassoradion kokoelmalla Bassoradio Compilation. Orkidealla on lisäksi ollut kuukausittainen radio-ohjelma Tiistain tanssi-illassa, ensin Radiomafialla ja myöhemmin YleX:llä. Viimeinen Orkidean vetämä lähetys kuultiin 25.12.2007.
Hakanen aloitti musiikkiuransa 8-vuotiaana pianotunneilla, joilla hän kävi hieman yli vuoden. Tämän jälkeen hän vaihtoi kitaransoittoon. DJ-uransa Hakanen aloitti 14-vuotiaana koulunsa diskossa, jossa hän soitti levyjä.
Tapio Hakasen isä on SKP:n entinen puheenjohtaja Yrjö Hakanen ja äiti Kuntaliiton ympäristöasioiden päällikkö Maija Hakanen.
Diskografia > Albumit

Taika – Selected Works ’98–’03 (2003)
A Place Called Happiness (2005)
Music Speaks in Thousand Languages (2005)
Metaverse (2008)
20 (2011)
Unity (2011)
20 Ximer (2013)
Harmonia (2015)
Diskografia > Singlet ja maxit

Unity (1999)
Melancholy (2004)
Xpanding Girl (2005)
Embrace (2005)
Beautiful (2006)
Revolution (with DSS) (2007)
Metaverse Remix EP 01 (2007)
Liberation (2011)
Hale Bopp (2012)
Pacifique (2013)
Game On (2013)
Slowmotion III (2014)
Purity (2014)
Revolution Industrielle (2015)
Baby (2015)
Aiheesta muualla

DJ Orkidean viralliset sivut
Conny Karlsson (jalkapallovalmentaja)

| 0 | 1 | 2 |
| --- | --- | --- |

Henkilötiedot
Koko nimi: Conny Karlsson
Syntymäaika: 21. marraskuuta 1953 (ikä 70)
Syntymäpaikka: Oskarshamn, Kalmarin lääni, Ruotsi
Seura
Seura: –
Tehtävä: Päävalmentaja
Seurat
| Vuodet | Seura | O (M) |
| 1971–1974 1975–1982 1983–1984 1985–1987 |  IFK Oskarshamn  IFK Göteborg  Toronto Blizzard  Örgryte IS |  |
Valmennusura
1988–1990 1991–1993 1994–1998 1999 2000–2002 2003 2004–2007 2008–2009 2009 2010–2012 2013 2014 2016 2017:  Örgryte IS  Landskrona BoIS  FK Haugesund  Hamarkameratene  Kalmar FF  Assyriska FF  Trelleborgs FF  Sarpsborg 08 FF  Assyriska FF  Helsingborgs IF  IK Brage  Trelleborgs FF  Oskarshamns AIK  Stattena IF
Conny Karlsson (s. 21. marraskuuta 1953) on ruotsalainen jalkapallovalmentaja ja entinen pelaaja.
Ura pelaajana

Karlsson aloitti oman peliuransa IFK Oskarshamnissa 1970-luvulla ja siirtyi jo 22-vuotiaana suurseura IFK Göteborgiin. Hän edusti seuraa kaikkiaan kahdeksan kauden ajan ja oli voittamassa 1982 seurahistorian ensimmäistä UEFA Cupia. Samana vuonna hän juhli seuran paidassa myös Ruotsin mestaruutta.
Menestyskauden jälkeen Karlsson jätti IFK:n ja siirtyi Kanadaan, Toronto Blizzardin joukkueeseen. Pohjois-Amerikassa vierähti kaksi kautta ja 1985 Karlsson palasi kotimaahansa. Hän pelasi uransa kolme viimeistä kautta Örgryte IS:ssä voittaen Ruotsin mestaruuden 1985. Hän lopetti aktiiviuransa 34-vuotiaana 1987.
Ura pelaajana > Meriitit pelaajana

UEFA Cup: 1982
Ruotsin mestaruus (2): 1982, 1985
Ruotsin Cup: 1979, 1982
Ura valmentajana > Meriitit valmentajana

Ruotsin mestaruus: 2011
Hopeaa: 2010
Ruotsin cup (2): 2010, 2011
Hopeaa: 1993
Division 1 Södra (2): 1993, 2015
Superettan (2): 2001, 2006
Norjan 2. divisioona (2): 1994, 1999
Norjan 1. divisioona: 1996
Ruotsin vuoden valmentaja: 2011
Dante Salituro

| Dante Salituro> Henkilötiedot |
| --- | --- |
Syntynyt: 15. marraskuuta 1996 (ikä 27) Willowdale, ON, Kanada
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  173 cm
Paino:  80 kg
Seura
Seura:  Narvik Hockey
Sarja:  Fjordkraft-ligaen
Pelinumero:  96
Pelaajaura
Pääsarjaura:  2019–
Aik. seurat:  Cleveland Monsters (AHL) Cincinnati Cyclones (ECHL) Norfolk Admirals (ECHL) Iowa Wild (AHL) Rapid City Rush (ECHL) Allen Americans (ECHL) SaiPa (SML) Indy Fuel (ECHL) Worcester Railers (ECHL)
Dante Salituro (s. 15. marraskuuta 1996 Willowdale, Ontario, Kanada) on kanadalainen jääkiekkoilija, joka pelaa Norjan Fjordkraft-ligaenin Narvik Hockeyssa. Hän on pelipaikaltaan keskushyökkääjä, mutta Salituro osaa pelata myös laidassa. Hän laukoo oikealta.
Ura > Maajoukkueura

Salituro edusti Canada Ontarion joukkuetta World U-17 Hockey Challengessa vuonna 2013, jolloin hän oli joukkueen paras syöttäjä ja toiseksi paras pistemies Connor McDavidin jälkeen tehoilla 3+5=8.
County Sea Horse

County Sea Horse.
County Sea Horse  oli Countyn tehtaan valmistama malli. Kyseessä oli amfibiotraktori.
Tekniset tiedot

Valmistaja: County Commercial Cars
Valmistuspaikka: Flett, Hampshire, Englanti
Malli: Sea Horse
Tyyppi: Amfibiotraktori
Moottori: Nelisylinterinen
Teho: 38,5 kW (52 hv)
Vaihteisto: Kuusinopeuksinen
Paino: 5 794 kg
Valmistui: 1964
Historia

Countyn traktorit perustuivat Fordsonin Super Major -traktoreihin, ja yhtiö kilpaili Fordsonia vastaan hanakasti.
County päätti rakentaa Sea Horsen (suomeksi "Merihevonen") mainokseksi omalle yritykselleen. Tämän amfibiotraktorin oli määrä ylittää ajaen Englannin kanaali historian ensimmäisenä traktorina. 5,5 kilometrin tuntinopeudella vedessä ajanut Sea Horse saavutti Englannin rannikon seitsemän tunnin ja viidenkymmenen minuutin jälkeen. Lähtö tapahtui Ranskasta ja matkaa kertyi 51 kilometriä.
Rakenne

Amfibiotraktorin tärkeimpänä uutena ominaisuutena voi pitää kelluntajärjestelmää, joka toimi siten, että neljän kookkaan Goodyear-renkaan sisältämä suuri ilmamäärä kannatti miltei kuuden tonnin painoista traktoria. Valmistaja pelasi varman päälle asentamalla vielä ontelot ja isot kelluntasäiliöt keulaan ja perään. Yritys selitti, että säiliöitä voitiin käyttää painolastina kuivalla maalla työskenneltäessä. Ontelot auttoivat Sea Horsea myös vedessä vakauttamalla liikkumista voimakkaassa aallokossa ja laivojen vanavedessä kuljettaessa.
Liikkuminen tapahtui siipiratasalusten tavoin traktorin massiivisilla renkailla. Tässä tulivat ilmi Sea Horsen ongelmat. Yksi ongelma oli traktorin hidas liikkuminen vedessä (5,5 kilometriä tunnissa). Lisäksi renkaat roiskivat vettä kuljettajan päälle.
Teknisiin onnistumisiin kuului ehdottomasti se, että traktoria ei tarvinnut muuttaa Countyn valmiista traktorien mallistoista juuri lainkaan. Esimerkiksi traktorin koneistoa ei pyritty suurella vaivalla tekemään vesitiiviiksi, vaan pelkästään kytkinkotelo. Myös Countyn tehtaan traktoreihin käyttämät tavalliset öljytikut vaihdettiin kierteellä varustettuihin vastaaviin. Ohjauslaitteisto toimi samalla periaatteella kuin kuivalla maalla. Seurauksena oli se, että kääntöympyrä oli vedessä huomattavasti suurempi.
Myynti

County Sea Horsea ei myyty yhtään kappaletta.
Dennis Wise

| 0 | 1 | 2 |
| --- | --- | --- |

Henkilötiedot
Koko nimi: Dennis Frank Wise
Syntymäaika: 16. joulukuuta 1966 (ikä 57)
Syntymäpaikka: Kensington, Lontoo, Englanti
Pituus: 185 cm
Seura
Seura: –
Tehtävä: Päävalmentaja
Seurat
| Vuodet | Seura | O (M) |
| 1985–1990 1985 1990–2001 2001–2002 2002–2005 2005–2006 2006 |  Wimbledon FC →  Grebbestads IF   Chelsea FC   Leicester City  Millwall FC  Southampton FC  Coventry City | 135 (27) 10 (5)  332 (53) 17 (1) 85 (7) 11 (1) 13 (6) |
Maajoukkue
| 1991–2001 |  Englannin maajoukkue | 21 (1) |
Valmennusura
2003–2005 2006 2006–2008:  Millwall FC   Swindon Town   Leeds United
 Seurajoukkueuran tilastot kattavat vain kansalliset sarjat.
Dennis Wise (s. 16. joulukuuta 1966) on entinen englantilainen maajoukkuetason jalkapalloilija, nykyinen jalkapallovalmentaja sekä urheilutoimenjohtaja. Tällä hetkellä hän toimii Newcastle Unitedssa ja vastaa pelaajahankinnoista yhdessä Kevin Keeganin kanssa.
Chelsea-ikoni Dennis Wisea ei tunneta jalkapalloilijana taidoistaan, vaan keskikentän periksiantamattomana taistelijana, joka osasi koiruudet ja vastustajan ärsyttämisen. Hän oli osa myös Wimbledonin kuuluisaa "crazy gang" -jengiä 80-luvun lopulla. Wise joutui vaikeuksiin äkkipikaisuutensa takia myös kentän ulkopuolella. Vuonna 1995 hän oli joutua vankilaan otettuaan yhteen taksikuskin kanssa. Vankilatuomio kuitenkin kumottiin anomuksen jälkeen. Leicesteristä Wise puolestaan sai potkut kesällä 2002 aiheutettuaan joukkuekaverilleen poskimurtuman tämän nukkuessa.
Pelaajauralla "Wiseyn" edustamia seuroja olivat Wimbledon FC (1985–1990), Chelsea (1990–2001), Leicester City FC (2001–2002), Millwall FC (2002–2005), Southampton FC (2005) ja Coventry City (2005–2006). Englannin maajoukkuepaidassa otteluita kertyi 21, joissa hän onnistui kerran maalinteossa.
Valmennuspuolen tehtävät alkoivat jo Millwallissa 2003, jossa hän toimi pelaamisen ohella myös managerina. Millwallista Wise siirtyi Englannin neljänneksi ylimmälle sarjatasolle Swindon Townin manageriksi. Hän ehti valmentaa vain viisi kuukautta Swindonia. Swindonista Wise siirtyi Englannin kolmanneksi korkeimmalla sarjatasolle entisen suurseura Leeds United AFC:n manageriksi. Wise sai käännettyä velkaisen Leedsin kurssin kohti parempaa. Hän hankki syksyllä 2008 mm. suomalaisen Sebastian Sorsan Leedsiin.
Tammikuussa 2008 Wise siirtyi Newcastle Unitedin organisaatioon. Leeds United sai Wisen siirtymisestä noin 1 miljoonan punnan siirtokorvauksen. Wisen lähdettyä Newcastleen myös Wisen marraskuussa hankkima apuvalmentaja Dave Bassett päätti jättää eronpyyntönsä Leeds Unitedille.